
Naslov: Posavje je bilo vedno na prepihu
Napoved za voditelja:

Posavski muzej iz Brežic je že pred mesecem načrtoval, da bo pripravil okroglo mizo o begunstvu na območju Posavja, saj ugotavljajo, da je skozi to območje v zgodovini šlo že veliko beguncev, ki so bežali pred nasiljem, ali pa so bili primorani zapustiti svoje kraje, da so lahko preživeli sebe in svoje družine. Seveda takrat niso vedeli, da se bodo zdaj še enkrat v živo srečali s pravim begunskim valom, ki se zdaj usmerja na sever Evrope.
T- Iz Brežic GORAN ROVAN /

X- Snemalec in montažer Miloš Šantek /

Zgodovinarji ugotavljajo, da je bilo današnje Posavje zaradi svoje lege vedno na prepihu. Tako so vanj prihajali Germani in Slovani, ki so bežali pred Huni, Uskoki, ki so hiteli iz Otomanskega imperija, veliko ljudi pa se je od tu tudi izselilo v Ameriko.
T- DEJAN CIZL /
X- Posavski muzej Brežice /

»V novejših dobah so k nam prihajali begunci iz Soške fronte, za časa nacizma na tem območju so brežiški begunci odhajali množično, da so se izognili deportaciji in odhajali v Ljubljansko pokrajino.«
Begunci so bili v Posavju tudi po letu 1991, ko se je začela vojna v nekdanji Jugoslaviji.
T- STANISLAV ZLOBKO /
X- nekdanji funkcionar in pripadnik TO /

»Imeli smo tudi več časa za organizirano, sprejem tega, tega dela begunstva muslimanskega iz Bosne in Hercegovine. Lahko smo se več posvetili njihovim osebnim problemom.«
Nekateri so se že pred časom srečali z begunci, ki prihajajo v Evropo. 
T- DAVID ZORKO /
X- prostovoljec, pomagal že na Lezbosu /

»Sma dopust spremenila v aktivne počitnice, pomagala beguncem koker sva lahka, tud po 16 ur na dan, če je bilo treba. Bilo je sicer naporno, ko vidiš te hvaležne oči, obraze, poplača vse.«
Največ stika z begunci pa so v zadnjih dneh imeli številni prostovoljci. 
T- JERNEJ AGREŽ /
X- koordinator humanitarnega društva ADRA Slovenija /

»Lahk rečem za svojo skupino, da smo se dober pripravl. Mel smo dovolj zalog, mel smo transportne kapacitete. Obdelal smo tisto, za kar smo bili določeni in še nek dodaten delček, ki se je sprot izkazal kot potreben. Tako da mislim, da smo oddelal v redu, korektno delo.«
V Posavju se bojijo, da ta val beguncev še ne bo kmalu uplahnil. In ker se zgodovina rada ponavlja, lahko v bodoče pričakujejo še več takšnih selitev.
